Fl-20 ta' Lulju 2016, il-Kumitat tar-Rappreżentanti Permanenti tal-Kunsill qabel dwar il-pożizzjoni tiegħu dwar l-abbozz ta' baġit tal-UE għall-2017 għan-negozjati li ġejjin mal-Parlament Ewropew. "Jeħtieġ li niżguraw, aktar minn qatt qabel, li l-baġit tal-UE huwa ffukat fuq prijoritajiet ewlenin u jippermetti lill-Unjoni Ewropea tindirizza l-isfidi li qed taffaċċja. Nemmen li l-pożizzjoni tal-Kunsill tirrispondi għal din il-ħtieġa billi toffri mezzi xierqa biex tistimula t-tkabbir, tgħin fil-ħolqien ta' impjiegi, issaħħaħ is-sigurtà fl-UE u barra l-UE u tindirizza l-kriżi tal-migrazzjoni. Hija tiżgura wkoll valur tajjeb għall-flus billi tieħu ħsieb li r-riżorsi finanzjarji jaqblu mal-ħtiġijiet", qal Vazil Hudák, kap negozjatur dwar il-baġit tal-UE tal-Presidenza Slovakka tal-Kunsill. Ċifri totali Il-pożizzjoni tal-Kunsill, li ntlaħaq qbil dwarha abbażi ta' test ta' kompromess tal-presidenza Slovakka, tammonta għal €156.38 biljun f'impenji u €133.79 biljun f'pagamenti. Din hija żieda ta' 0.9% f'impenji u tnaqqis ta' 7.0% f'pagamenti meta mqabbla mal-baġit tal-UE għall-2016. It-tnaqqis sinifikati ta' pagamenti totali huwa prinċipalment minħabba żewġ fatturi ewlenin: l-implimentazzjoni tal-programmi mill-qafas finanzjaru pluriennali (QFP) tal-UE għall-2007-2013 ġiet iffinalizzata u l-programmi tal-QFP għall-2014-2020 għadhom mhumiex qed jaħdmu kompletament. Spinta lit-tkabbir u l-ħolqien ta' impjiegi Il-Kunsill irid jonfoq il-biċċa l-kbira tal-baġit tal-UE tas-sena d-dieħla fuq miżuri li jappoġġaw tkabbir intelliġenti u inklużiv , b'€74.3 biljun f'impenji u €56.1 biljun f'pagamenti. L-azzjonijiet iffinanzjati taħt din l-intestatura jinkludu b'mod partikolari il-programm tal-UE għar-riċerka u l-innovazzjoni Orizzont 2020 b'€10.2 biljun f'impenji u €10.1 biljun f'pagamenti, li hija żieda ta' 6.9% u 0.7% rispettivament meta mqabbel mal-baġit tal-UE għall-2016 il-fond Ewropew għall-investimenti strateġiċi b'€2.7 biljun f'impenji u (+ 29.5%) u €2.3 biljun f'pagamenti (+341.3%) Erasmus+, b'€2.0 biljun f'impenji (+16.2%) u €1.9 biljun f'pagamenti (+4.5%) għajnuna Ewropea għall-aktar persuni fil-bżonn (€546 miljun f'impenji u €421 miljun f'pagamenti) l-inizjattiva favur l-impjieg taż-żgħażagħ b'€600 miljun f'pagamenti. Indirizzar tal-kriżijiet tal-migrazzjoni u tas-sigurtà Il-Kunsill irid li l-baġit tal-UE jkompli joffri l-livell għoli ta' appoġġ li pprovda sa mill-2015 biex jgħin lill-istati membru jwaqqfu l-flussi migratorji, jipproteġu l-fruntieri esterni tal-UE u jiġġieldu kontra l-kriminalità organizzata u t-terroriżmu. Il-pożizzjoni tal-Kunsill tipprevedi f'impenji għan- nefqa speċifika relatata mal-migrazzjoni . Dan jinkludi kemm azzjonijiet interni, bħall-ġestjoni effettiva tal-flussi migratorji, kif ukoll azzjonijiet esterni li għandhom l-għan li jindirizzaw l-għeruq tal-migrazzjoni. Dan jikkonsisti minn €200 miljun għall-mekkaniżmu ta' appoġġ ta' emerġenza tal-UE li l-Kunsill waqqaf fil-15 ta' Marzu 2016 biex jgħin lill-Greċja u stati membri oħra f'diffikultà bil-wasla ta' għadd kbir ta' refuġjati. Dan jinkludi wkoll €750 miljun biex tintlaħaq il-kontribuzzjoni ta' €1 biljun mill-baġit tal-UE għat-€3 biljun li ntlaħaq qbil dwarhom għall-Faċilità tar-Refuġjati fit-Turkija. Biex jiġi żgurat livell għoli ta' sigurtà fl-UE l-pożizzjoni tal-Kunsill tinkludi €738.6 miljun f'impenji u €747.7 miljun f'pagamenti għall-Fond għas-Sigurtà Interna. Din hija żieda ta' 14.4 % u 89.3 % rispettivament meta mqabbel mal-2016. Dan ser jgħin biex tissaħħaħ aktar il-kooperazzjoni tal-pulizija, il-prevenzjoni tal-kriminalità u l-ġlieda kontriha u l-ġestjoni tal-kriżijiet. Biex dawn il-prijoritajiet jiġu implimentati b'rispett sħiħ tal-QFP għall-2014-2020, il-Kunsill qabel li jintużaw għadd ta' strumenti speċjali, bħall-marġini globali għall-impenji, l-istrument ta' flessibbiltà u l-marġini ta' kontinġenza. Il-Kunsill ser ikompli bl-isforzi tiegħu biex jikkonsolida n-nefqa amministrattiva tal-UE billi jagħmel aktar tnaqqis fil-persunal tiegħu fl-2017. Matul il-perijodu mill-2013 sal 2017 il-Kunsill ser ikun naqqas il-persunal tiegħu b'5%, li jissarraf fi tnaqqis totali ta' 157 kariga. Il-Kunsill jinnota li l-maġġoranza tal-istituzzjonijiet l-oħra tal-UE wkoll kisbu l-mira ta' tnaqqis ta' 5% tal-persunal. Il-Kunsill jappella lill-istituzzjonijiet kollha li fadal biex jagħmlu l-isforzi meħtieġa biex jilħqu din il-mira sal-aħħar tal-2017. Taqsira tal-abbozz tal-pożizzjoni tal-Kunsill jinsab fit-tabella hawn taħt: Deskrizzjoni Baġit tal-2016 (BE Nru 1 għal 2/2016 inkluża) Pożizzjoni tal-Kunsill dwar l-AB 2017 Tkabbir intelliġenti u inklużiv: Kompetittività għat-tkabbir u l-impjiegi Koeżjoni ekonomika, soċjali u territorjali Tkabbir sostenibbli: riżorsi naturali Sigurtà u ċittadinanza: Ewropa Globali Amministrazzjoni Intestaturi tal-QFP Strumenti speċjali Riżerva għal għajnuna f'emerġenza Fond Ewropew ta' aġġustament għall-globalizzazzjoni Fond ta' Solidarjetà tal-Unjoni Ewropea Approprjazzjoni totali biljun €; a/i: impenji, a/p: pagamenti, BE: baġit emendatorju; AB: abbozz ta' baġit Il-passi li jmiss Il-Kunsill huwa mistenni jadotta formalment il-pożizzjoni tiegħu sa nofs Settembru. Din ser isservi bħala mandat għall-presidenza Slovakka biex tinnegozja l-baġit tal-UE għall-2017 mal-Parlament Ewropew. Kuntest Impenji huma wegħdiet legali li jintefqu flus fuq attivitajiet li l-implimentazzjoni tagħhom testendi fuq perjodu ta' diversi snin finanzjarji. Pagamenti jkopru n-nefqa li tirriżulta minn impenji li jittieħdu fil-baġit tal-UE waqt is-sena finanzjajra attwali u dawk preċedenti. Pożizzjoni tal-Kunsill